
****

# Факултет инжењерских наука у Крагујевцу

**Сестре Јањић 6, 34000 Крагујевац**

**Телефон: 034/336-000**

**E-mail:** [**kontakt@fink.rs**](mailto:kontakt@fink.rs)

**Web:** [**www.fink.rs**](http://www.fink.rs/)

**СТУДИЈСКИ ПРОГРАМ ЗА КОЈИ СЕ КОНКУРС РАСПИСУЈЕ**

Основне академске студије:

**Машинско инжењерство (180 ЕСПБ)**

**Војноиндустријско инжењерство (240 ЕСПБ)**

**Урбано инжењерство (240 ЕСПБ)**

**Електротехника и рачунарство (240 ЕСПБ)**

**Инжењерство заштите животне средине (240 ЕСПБ)**

**БРОЈ СТУДЕНАТА**

|  |  |  |  |  |
| --- | --- | --- | --- | --- |
| **Студијски програм** | **ЕСПБ** | **Врста студија** | **Број студената** | |
| **буџет** | **самоф.** |
| Машинско инжењерство | 180 | ОАС | 220 | 20 |
| Војноиндустријско инжењерство | 240 | ОАС | 30 | 10 |
| Урбано инжењерство | 240 | ОАС | 30 | 10 |
| Електротехника и рачунарство | 240 | ОАС | 60 | 0 |
| Инжењерство заштите животне средине | 240 | ОАС | 30 | 10 |
| **Укупно:** | **420** | | **370** | **50** |

|  |  |
| --- | --- |
| **Студенти** | **буџет** |
| Студент са инвалидитетом | 4 |
| Припадник ромске националности | 4 |
| Држављанин Републике Србије који је у школској 2024/2025. години средњу школу завршио у иностранству | 4 |
| **Укупно:** | **12** |

**ВИСИНА ШКОЛАРИНЕ**

* Висина школарине за држављане Републике Србије: **60 000,00 RSD**
* Висина школарине за стране држављане: **1 800,00 €**

**УСЛОВИ КОНКУРСА**

У прву годину основних академских студија има право да се упише лице са завршеном средњом школом у четворогодишњем трајању, које положи пријемни испит из математике и заузме место на ранг листи у оквиру броја студената који Факултету одобри Универзитет у Крагујевцу и Влада Републике Србије за упис у прву годину основних академских студија.

**МЕРИЛА ЗА УТВРЂИВАЊЕ РЕДОСЛЕДА КАНДИДАТА**

Редослед кандидата за упис на основне академске студије утврђује се на основу општег успеха постигнутог у средњем образовању и резултата постигнутих на пријемном испиту. Општи успех постигнут у средњем образовању бодује се тако што се збир просечних оцена са све четири године средње школе помножи бројем 2, при чему је максимални број поена које кандидат стиче по овом основу једнак 40. Резултати постигнути на пријемном испиту бодују се максимално са 60 поена. Максималан број поена које кандидат може да оствари при рангирању је 100.

Кандидат, који је као ученик III или IV разреда средње школе освојио једну од прве три награде на републичком такмичењу које организује ресорно Министарство или на међународном такмичењу из математике или физике или информатике, не полаже пријемни испит. Таквом кандидату вреднује се пријемни испит максималним бројем бодова.

Студентима који су положили пријемни испит из математике на машинским, природно-математичким и другим сродним техничким факултетима чији је оснивач Република Србија признају се резултати пријемног испита и могу се уписати на Факултет инжењерских наука Универзитета у Крагујевцу без поновног полагања пријемног испита.

Кандидат може бити уписан на терет буџета ако се налази на ранг листи до броја одобреног за упис кандидата на терет буџета и има више од 51 бода.

Кандидат може бити уписан као самофинансирајући студент уколико се на ранг листи налази до утврђеног укупног броја студената и има најмање 30 бодова.

Кандидати су дужни да се придржавају утврђених рокова за упис. Ако се кандидат који је остварио право на упис по Конкурсу не упише у предвиђеном року, Факултет ће уписати уместо њега следећег кандидата, према редоследу на коначној ранг листи, у року утврђеном Конкурсом.

**ПОСТУПАК СПРОВОЂЕЊА КОНКУРСА**

* Бесплатна припремна настава за полагање пријемног испита из Математике:

од 15.06.2025. год. у времену од 10:00 до 12:00 часова

* Пријављивање кандидата:

07. - 11. јула 2025. год.

* Полагање пријемног испита:
* 14. јула 2025. год. у 10:00 часова на Факултету инжењерских наука за студијске програме: Машинско инжењерство, Војноиндустријско инжењерство, Инжењерство заштите животне средине и Урбано инжењерство
* 16. јула 2025. год. у 10:00 часова на Факултету инжењерских наука за студијски програм Електротехника и рачунарство.
* Објављивање прелиминарне ранг листе:

до 15. јула 2025. год. (за студијске програме: Машинско инжењерство, Војноиндустријско инжењерство, Инжењерство заштите животне средине и Урбано инжењерство) и до 17. јула 2025. год. за студијски програм Електротехника и рачунарство.

* Објављивање коначне ранг листе:

до 18. јула 2025. год.

* Упис кандидата:

од 17.07. до 23. 07. 2025. год.

Начин и рокови за подношење жалбе на утврђени редослед

Учесник на конкурсу за упис има право да поднесе приговор декану Факултета на редослед кандидата за упис у прву годину студија, у року од 24 сата од дана објављивања прелиминарне ранг листе на огласној табли Факултета.